CELEX: C2004/300/36
Language: hu
Date: 2004-12-04 00:00:00
Title: A Bíróság ítélete (második tanács) 2004. október 12-én a C-60/03. sz. (Bundesarbeitsgericht előzetes döntéshozatal iránti kérelme) Wolff & Müller GmbH & Co. KG kontra José Filipe Pereira Félix ügyben (EK 49. cikk – Szolgáltatásnyújtás szabadságára vonatkozó korlátozás – Építőipari ágazat vállalkozásai – Alvállalkozás – Vállalkozás kötelező kezességvállalása az alvállalkozó munkavállalóinak minimálbéréért)

4.12.2004   
            
            
               HU
            
            
               Az Európai Unió Hivatalos Lapja
            
            
               C 300/18
            
         
      A BÍRÓSÁG ÍTÉLETE
   
   (második tanács)
   2004. október 12-én
   a C-60/03. sz. (Bundesarbeitsgericht előzetes döntéshozatal iránti kérelme) Wolff & Müller GmbH & Co. KG kontra José Filipe Pereira Félix ügyben (1)
   
   (EK 49. cikk - Szolgáltatásnyújtás szabadságára vonatkozó korlátozás - Építőipari ágazat vállalkozásai - Alvállalkozás - Vállalkozás kötelező kezességvállalása az alvállalkozó munkavállalóinak minimálbéréért)
   (2004/C 300/36)
   Az eljárás nyelve: német
   A C-60/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Bundesarbeitsgericht (Németország) a Bíróságnál 2003. február 14-én nyilvántartásba vett 2002. november 6-i végzésével az előtte Wolff & Müller GmbH & Co. KG és José Filipe Pereira Félix között folyamatban lévő eljárásban terjesztett elő, a Bíróság (második tanács), tagjai: C. W. A. Timmermans (előadó biro), a tanács elnöke, C. Gulmann, R. Schintgen, F. Macken és N. Colneric bírák, főtanácsnok: D. Ruiz-Jarabo Colomer, hivatalvezető: M. Múgica Arzamendi vezető tisztviselő, 2004. október 12-én meghozta ítéletét, amelynek rendelkező része a következő:
   Az EK 49. cikk fényében értelmezve, a munkavállalók szolgáltatások nyújtása keretében történő kiküldetéséről szóló 96/71/EK tanácsi és parlamenti irányelv 5. cikkével nem ellentétesek az alapügyben szereplőhöz hasonló olyan nemzeti jogszabályok, melyek szerint az építési munkával más vállalkozást megbízó építési vállalkozás készfizető kezesként felel e vállalkozás vagy alvállalkozó munkavállalóival szembeni minimálbér-fizetési és a kollektív szerződést kötő felek közös szervezetével szembeni tagdíjfizetési kötelezettségeinek teljesítéséért, ha a minimálbér az adók, a társadalombiztosítási és a foglalkoztatást előmozdító járulék vagy más szociális biztonsági ráfordítások levonása után a munkavállalónak kifizetendő összeget (nettó munkabér) jelenti, ha e szabályoknak a munkabér védelme nem elsődleges céljuk vagy az azoknak csak másodlagos céljuk.
   
      (1)  HL C 112., 2003.5.10.